ברוך ברלינר

ברוך ברלינר (נולד בשנת 1942) הוא מלחין, כלכלן ומשורר ישראלי. מחברן של מאות יצירות מוזיקליות, שירים, ספרים ומאמרים.

ביוגרפיה 
ברוך ברלינר נולד בתל אביב. הוא סיים את לימודי הדוקטורט במתמטיקה באוניברסיטת ציריך בשווייץ, שם גם עבד כאקטואר בחברה השווייצרית לביטוח משנה "סוויס רי", חברת ביטוח המשנה הגדולה בעולם, עד שנת 1990, בה חזר עם משפחתו לישראל.

משנת 1990 עד פרישתו בשנת 2007 שימש כחוקר בכיר בפקולטה לניהול באוניברסיטת תל אביב וכיושב ראש המכון המדעי לביטוח על שם ארהרד. במסגרת עבודתו ומחקריו, הוזמן להרצות באוניברסיטאות רבות ובכנסים אקטואריים. כתב שני ספרים ומעל 100 מאמרים בנושאי אקטואריה, מימון וכלכלה.

עוסק זה שנים בכתיבת שירה בעברית, בגרמנית ובאנגלית. מלבד היצירה "בריאת העולם", יצירות נוספות כ"אברהם" שהיא פואמה סימפונית לתזמורת פילהרמונית, קריין ומקהלת גברים, וכן ריקודים דרום אמריקניים ונעימות במקצב הוואלס. בשנת 2016 נערך קונצרט זיכרון בקייב שציין 75 שנה לטבח בבאבי יאר. בקונצרט אותו הנחה אלכס אנסקי, ניגנה התזמורת הסימפונית של אוקראינה את יצירותיו של ברלינר: "אברהם" ו"קין והבל", לאחר מכן בוצעו יצירותיו בפסטיבל הוברמן בפולין, בבולגריה, ארצות הברית, מולדובה, רוסיה, צרפת, סרביה, אוסטריה, אסטוניה, קזחסטן, ארמניה, אוסטריה ורומניה. כמו כן, בכורה ליצירתו "סולם יעקב". 20 קונצרטים שהיו אמורים להתקיים במהלך 2020, כולל קונצרטים בלייפציג ובהמבורג שבגרמניה, בוטלו עקב וירוס הקורונה.

בנוסף יצא בשנת 2020 ספר שיריו ההומוריסטי בגרמנית.

במהלך שנת 2021 הוצגו לראשונה קונצרטים מיצירותיו העוסקות בתורה במדינות מוסלמיות כמו טורקיה, קירגיזסטן וקזחסטן.

בשנת 2022 מתוכנן לצאת הסרט "הכתובת על הקיר" שמסכם את הביקור והקונצרט בקייב.

לקריאה נוספת 
 Baruch berliner, Limits of insurability of risks, Prentice Hall College Div, 1982

קישורים חיצוניים 

 ריאיון עם אלכס אנסקי על הקונצרט מיצירותיו של ברלינר, באתר (nrg)
 ביקורת על קונצרט מיצירותיו של ברלינר, באתר (הבמה)
 ריאיון עם נחום סלוצקר וד"ר ברוך ברלינר על יצירותיו בתוכנית "מה יהיה" עם יואב גינאי ברשת ב'. 2 בספטמבר 2016
 כתבה על הקונצרט  בקייב באתר האוקראיני (KNK)
 ג'ני אלעזרי, המתמטיקאי שהתאהב במוזיקה: "נולדתי מחדש" ידיעות השרון
 	
 ריאיון עם ברוך ברלינר בערוץ ILTV

הערות שוליים

בוגרי אוניברסיטת ציריך
סגל אוניברסיטת תל אביב: ניהול
משוררים ישראלים
מלחינים ישראלים
ישראלים שנולדו ב-1942